stanford-oval/wikipedia huggingface dataset:
Alfons Takolander

Gustaf Adolf Alfons Takolander (28. huhtikuuta 1875 Bromarvi – 16. helmikuuta 1935 Helsinki) oli suomalainen koulumies ja historioitsija.
Takolanderin vanhemmat olivat kauppias Gustaf Reinhold Takolander ja Emma Matilda Holm. Hän valmistui filosofian kandidaatiksi 1903 ja toimi Ahvenanmaan kansanopiston johtajana 1903–1911, Ahvenanmaan piirin kansakoulutarkastajana 1911–1913, Tammisaaren seminaarin historian ja ruotsin kielen lehtorina 1913–1920 ja kouluneuvoksena 1920–1926. Filosofian lisensiaatti hänestä tuli 1926 ja priimustohtori 1927. Tammisaaren seminaarin johtajana Takolander toimi 1926–1933 ja kouluhallituksen ruotsinkielisen osaston päällikkönä 1933–1935. Vuodesta 1930 hän oli Turun ruotsalaisen yliopiston historian dosentti. Takolander julkaisi joukon oppikirjoja sekä tutkimukset Fredrik Cygnaeus som pedagog (1910), Ekenäs seminarium 1871–1921 (1921), Emma Irene Åström (1922), Erik Gabriel Melartin I–II (1926–1927, I osa väitöskirjana) ja Ekenäs stads historia I (1930). Hän saattoi myös loppuun Vilhelm Rosenqvistin aloittaman elämäkerran Frans Ludvig Schaumanista (osat I–II, 1927–1928). Takolander oli jäsen valtionkomiteoissa ja kirkolliskokouksissa 1908, 1923 ja 1928.
Hän osallistui lisäksi ruotsalaisen virsikirjakomitean työhön jäsenenä ja sihteerinä sekä itsekin laati ja käänsi ruotsiksi joukon virsiä. Suomen kirkon ruotsinkielisessä virsikirjassa on neljä hänen kirjoittamaansa ja yksi hänen kääntämänsä virsi. Ruotsin kirkon virsikirjassa on yksi hänen kirjoittamansa virsi, "485 "Maan murheista nukkuneet, teitä". Saman virren toinen käännös on myös Hengellisiä lauluja ja virsiä -kokoelmassa numerolla 119: "On siunattu muistonne meille".
Takolanderin puoliso vuodesta 1915 oli Tea Margit Rosenius.
Bharuchin piirikunta

Bharuchin piirikunta (gudžaratiksi ભરૂચ જિલ્લો, Bharūca jillo, hindiksi भरूच जिला, Bharūca jilā) on yksi Intian Gujaratin osavaltion 33 piirikunnasta. Piirikunta rajautuu lännestä Khambatinlahteen, pohjoisesta Anandin piirikuntaan, idästä Vadodaran ja Narmadan piirikuntiin ja etelästä Suratin piirikuntaan.
Piirikunnassa oli vuoden 2011 väestönlaskennassa 1 551 019 asukasta.
Bhartiya General Conference Mennonite Church

| Bhartiya General Conference Mennonite Church |
| --- | --- |
Suuntautuminen:  Mennoniitta
Toiminta-alue:  Intia
Seurakuntia:  26 (2006)
Jäseniä:  6727 (2006)
Infobox OKVirheellinen NIMI-arvo: 
Bhartiya General Conference Mennonite Church on mennoniittakirkko Intiassa. Vuonna 2006 sillä oli 6727 jäsentä ja 26 seurakuntaa.
Ali Project

Ali Project esiintymässä Seattlessa vuonna 2008.
Ali Project on japanilainen yhtye, joka on tunnettu voimakkaista Gothic Lolita -vaikutteistaan. Yhtyeen laulajana ja sanoittajana toimii Arika Takarano ( 宝野アリカ, Takarano Arika) ja musiikista huolehtii Mikiya Katakura (片倉三起也, Katakura Mikiya).
Ali Project pääsi ensimmäisen kerran listoille Ali Projectina ("蟻プロジェクト", romanisoituna "Ari Purojekuto". Ensimmäinen kirjain kuvaa muurahaista kun nimi muutettiin myöhemmin vastaamaan vain äännöstä "アリ・プロジェクト") albumillaan  Fantastic Garden (幻想庭園, Gensō Teien) vuonna 1988.
Ali Project esiintyy myös useiden animesarjojen tunnuskappaleissa, kuten esimerkiksi sarjoissa Noir,.hack//Roots, Maria-sama ga Miteru~haru~ ja Rozen Maiden.
Albumit

Gensou Teien (1988)
Gekka no Ichigun (1992)
Dali (1994)
Peony Pink (1997)
Noblerot (1998)
Aristocracy (2001)
Erotic & Heretoc (2002)
Dilettante (2005)
Psychedelic Insanity (2007)
Kinsho (2008)
Poison (2009)
Han Shinnihon Shugi (2010)
Gansakushi (2012)
Reijou Bara Zukan (2013)
Ryuukou Sekai (2014)
Violetta Operetta (2015)
A級戒厳令 (2016)
Geijutsu Hentairon (2018)
Aiheesta muualla

ALI PROJECT OFFICIAL MySpace
Ali Projectin kotisivut
Benz Tropfenwagen

Benz Tropfenwagen vuodelta 1923.
Benz Tropfenwagen oli kilpa-auto, jonka Benz & Cie. valmisti vuonna 1923.
Historia

Ensimmäisen maailmansodan jälkeen vuonna 1921 Edmund Rumpler esitteli Rumpler Tropfenwagen -auton Berliinissä. Benzille työskennellyt Willy Walb havaitsi mahdollisuudet ja vakuutti Benzin selvittämään vastaavan tyylin käyttöä kaupallisessa ja kilpailukäytössä. Pääinsinööri Hans Nibelin alaisuudessa kehitetty Benz Typ RH käytti kuusisylinteristä moottoria, joka tuotti 90 hevosvoimaa 4500 kierroksella. Moottori sijaitsi ohjaamon ja taka-akselin välissä ja käytti kolmivaihteista vaihdelaatikkoa.
Auto kilpaili vain yhdessä merkittävässä kilpailussa, joka oli Euroopan Grand Prix Monzassa 9. syyskuuta 1923. Kilpailuun osallistui kolme kappaletta, joita ajoivat Fernando Minoia, Franz Hörner ja Willy Walb. Kaksi kolmesta autosta pääsi maaliin sijoilla neljä ja viisi. Autot tunnettiin ajo-ominaisuuksistaan, mutta ne hävisivät tehoissa ahdettua moottoria käyttäville Fiateille. Monzan kilpailun järjestäjät palkitsivat Benzin mitalilla rohkeasta suunnittelusta. Autolla kilpailtiin myös paikallisissa kilpailuissa ja se sai muutamia mäkinousukilpailujen voittoja, joista viimeisen toukokuussa 1925.
Aiheesta muualla

Kuvia tai muita tiedostoja aiheesta Benz Tropfenwagen Wikimedia Commonsissa
Benz 18861926
| --- | --- |
Henkilöautot:   18 PS  50 PS  60 PS  70 PS  6/14 PS  6/18 PS  6/45 PS Sportwagen  8/18 PS  8/20 PS  10/18 PS  10/20 PS  10/25 PS  10/30 PS  10/35 PS  11/40 PS  12/30 PS  14/30 PS  16/35 PS  16/40 PS  16/50 PS  18/45 PS  20/35 PS  21/50 PS  24/40 PS  25/45 PS  25/55 PS  25/65 PS  27/70 PS  28/30 PS  28/50 PS  29/60 PS  33/75 PS  35/40 PS  35/60 PS  37/70 PS  39/100 PS  82/200 PS  Break  Dos-à-Dos  Elegant  Parsifal  Patent-Motorwagen No. 1  Patent-Motorwagen No. 3  Patent-Motorwagen Ideal  Patent-Motorwagen Velo  Patent-Motorwagen Victoria  Spider/Tonneau  Tonneau/Phaeton 
Kilpa-autot:   Blitzen-Benz  Prinz-Heinrich-Wagen  Rennwagen  Tropfenwagen
Alyssa Naeher

| Mitalit> Maa:   Yhdysvallat.Naisten jalkapallo.MM-kilpailut  | Mitalit> Maa:   Yhdysvallat.Naisten jalkapallo.MM-kilpailut  | Mitalit> Maa:   Yhdysvallat.Naisten jalkapallo.MM-kilpailut  | Maa:   Yhdysvallat> Naisten jalkapallo. |
| --- | --- | --- | --- |
|  Kultaa | Kanada 2015 | Jalkapallo |  |
|  Kultaa | Ranska 2019 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | Jalkapallo |  |
|  Pronssia | Tokio 2020 | Jalkapallo |  |
Alyssa Naeher (s. 20. huhtikuuta 1988) on yhdysvaltalainen jalkapalloilija, pelipaikaltaan maalivahti. Hän on pelannut Yhdysvaltain naisten maajoukkueessa 53 maaottelua. Hän oli varamaalivahtina vielä MM-kisoissa 2015, kun Yhdysvallat voitti kultaa, mutta on sen jälkeen noussut maajoukkueen ykkösmaalivahdiksi. Hän voitti maailmanmestaruuden vuonna 2019 ja saavutti olympiapronssia vuodelle 2021 siirretyissä Tokion olympialaisissa.. Naeher edustaa seuratasolla Chicago Red Starsia.
Aiheesta muualla

Kuvia tai muita tiedostoja aiheesta Alyssa Naeher Wikimedia Commonsissa
Yhdysvaltain joukkue – Jalkapallon naisten MM-kilpailut 2015
1 Solo |
2 Leroux |
3 Rampone |
4 Sauerbrunn |
5 O’Hara |
6 Engen |
7 Boxx |
8 Rodriguez |
9 O'Reilly |
10 Lloyd |
11 Krieger |
12 Holiday |
13 Morgan |
14 Brian |
15 Rapinoe |
16 Chalupny |
17 Heath |
18 Harris |
19 Johnston |
20 Wambach |
21 Naeher |
22 Klingenberg |
23 Press |
Valmentaja Ellis
Yhdysvaltain joukkue – Jalkapallon naisten MM-kilpailut 2019
1 Naeher |
2 Pugh |
3 Mewis |
4 Sauerbrunn |
5 O’Hara |
6 Brian |
7 Dahlkemper |
8 Ertz |
9 Horan |
10 Lloyd |
11 Krieger |
12 Davidson |
13 Morgan |
14 Sonnett |
15 Rapinoe |
16 Lavelle |
17 Heath |
18 Harris |
19 Dunn |
20 Long |
21 Franch |
22 McDonald |
23 Press |
Valmentaja Ellis
Yhdysvaltain joukkue – Kesäolympialaiset 2020
1 Naeher |
2 Dunn |
3 S. Mewis |
4 Sauerbrunn |
5 O’Hara |
6 K. Mewis |
7 Heath |
8 Ertz |
9 Horan |
10 Lloyd |
11 Press |
12 Davidson |
13 Morgan |
14 Sonnett |
15 Rapinoe |
16 Lavelle |
17 Dahlkemper |
18 Franch |
19 Macario |
20 Krueger |
21 Williams |
22 Campbell |
Valmentaja Andonovski
Yhdysvaltain joukkue – Jalkapallon naisten MM-kilpailut 2023
1 Naeher |
2 Sanchez |
3 Huerta |
4 Girma |
5 O’Hara |
6 Williams |
7 Thompson |
8 Ertz |
9 DeMelo |
10 Horan |
11 Smith |
12 Cook |
13 Morgan |
14 Sonnett |
15 Rapinoe |
16 Lavelle |
17 Sullivan |
18 Murphy |
19 Dunn |
20 Rodman |
21 Kingsbury |
22 Mewis |
23 Fox |
Valmentaja Andonovski
Yhdysvaltain joukkue – Kesäolympialaiset 2024
1 Naeher |
2 Fox |
3 Albert |
4 Girma |
5 Rodman |
6 Krueger |
7 Dunn |
8 Williams |
9 Swanson |
10 Horan |
11 Smith |
12 Davidson |
13 Nighswonger |
14 Sonnett |
15 Shaw |
16 Lavelle |
17 Coffey |
18 Murphy |
20 Bethune |
21 Sams |
Valmentaja Hayes
Anastasia

Anastasia voi tarkoittaa seuraavia asioita:
Anastasia, kansainvälinen naisen etunimi
Anastasia Nikolajevna Romanova, venäläinen suuriruhtinatar ja Venäjän keisari Nikolai II:n nuorin tytär
Anastasia, venäläinen televisiosarja
Anastasia, yhdysvaltalainen elokuva vuodelta 1956
Anastasia (engl. Anastasia: The Mystery of Anna), yhdysvaltalainen televisioelokuva vuodelta 1986
Anastasia, yhdysvaltalainen animaatioelokuva vuodelta 1997
Anastacia, yhdysvaltalainen poplaulaja
”Anastasia”, kappale Leevi and the Leavingsin albumilta Mies joka toi rock ’n’ rollin Suomeen vuodelta 1981
”Anastasia”, Slashin kappale
Anastasia, suomalainen elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anastasia”, voi hakea sivunnimihaulla, laajalla sivunnimihaulla tai tekstihaulla.
Atomishakki

Siirto Rxg7 aiheuttaa ”räjähdyksen”.
Atomishakki (engl. Atomic chess) on shakkivariantti, jonka tärkein eroavuus tavallisesta shakista on se, että nappulan lyöminen aiheuttaa aina ”räjähdyksen”, jossa lyövä nappula, lyöty nappula ja niiden viereisissä ruuduissa sijaitsevat nappulat sotilaita lukuun ottamatta poistetaan pelistä. Peli voitetaan tekemällä sellainen räjäytys, jota ympäröiville ruuduille sisältyy vastustajan kuningas. Oman kuninkaan ollessa ympäröivissä ruuduissa lyöntiä ei saa suorittaa. Kuninkaat eivät saa lyödä nappuloita. Atomishakissa kuninkaat saavat siirtyä vierekkäin. Atomishakkia pelataan vaihtelevasti joko shakkauksin ja matein tai niin ettei kumpaakaan voi tehdä. Jos kuninkaat ovat vierekkäin, niitä ei voi shakata.
Aiheesta muualla

Kuvia tai muita tiedostoja aiheesta Atomishakki Wikimedia Commonsissa
Anarkistinen internationaali

| Anarkistinen internationaali |
| --- | --- |
Perustettu:  Syyskuu 1872
Lakkautettu:  Syyskuu 1877
Kotipaikka:  Saint-Imier, Sveitsi
Toiminta-alue:  maailmanlaajuinen
Infobox OKNimi-testi OK: 
Kokouspaikkana toiminut hotelli Saint-Imierissä.
Anarkistinen internationaali (myös Anti-autoritarinen internationaali, ransk. Le Congrès de l’Internationale Anti-autoritaire) oli vuosina 1872–1877 toiminut anarkistisen työväenliikkeen kansainvälinen yhteistyöjärjestö. Se syntyi Ensimmäisen internationaalin hajottua vuoden 1872 Haagin kongressin jälkeen marxilaisten ja anarkistien välisiin riitoihin. Niiden taustalla olivat Karl Marxin ja Mihail Bakuninin erimielisyydet työväenliikkeen aatteellisissa kysymyksissä.
Anarkistisen internationaalin ensimmäinen tapaaminen järjestettiin Sveitsin Saint-Imierissä, jossa 15.–16. syyskuuta 1872 kokoontui lukuisia anarkisteja eri puolilta Eurooppaa ja Pohjois-Amerikkaa. Koollekutsujana toimivat niin sanotun Juran federaation sveitsiläiset anarkistit, jotka olivat muodostaneet Ensimmäisen internationaalin merkittävimmän anarkistiryhmittymän. Paikalle saapui yhteensä 15 delegaatiota Sveitsistä, Italiasta, Espanjasta, Ranskasta ja Yhdysvalloista. Ne vastustivat Karl Marxin johtoasemaa Ensimmäisessä internationaalissa ja keskusjohtoisen työväenliikkeen sijasta kannattivat paikallisten toimijoiden autonomiaa. Tunnetuista anarkisteista kongressiin osallistuivat muun muassa Mihail Bakunin ja Errico Malatesta.
Anarkistinen internationaali toimi vuoteen 1877 saakka. Sen jälkeen vuonna 1881 perustettiin muun muassa niin sanottu Musta internationaali. Elokuussa 2012 Saint-Imiersissä järjestettiin kansainvälinen anarkistien ja libertaristien tapaaminen internationaalin 140-vuotisjuhlan kunniaksi.
Aiheesta muualla

Anarkistisen internationaalin ohjelma (englanniksi)
Atomisäde

Alkuaineiden atomisäteet
Atomisäde kertoo atomiytimen etäisyyden uloimpaan miehitettyyn elektronikuoreen. Atomisäde ilmoitetaan yleensä pikometreinä tai ångströmeinä. Atomin säde kasvaa mentäessä jaksollisessa järjestelmässä oikealta vasemmalle ja ylhäältä alas. Eli elektronikuorten lisääntyminen suurentaa atomin sädettä, kun taas protoniluvun eli järjestysluvun kasvu pienentää sitä.
Aiheesta muualla

Opetus.tv: Kemian etäopiskeluympäristö, Atomin koko
Amber Marshall

| Amber Marshall |
| --- | --- |
 Amber Marshall vuonna 2015.
Henkilötiedot
Koko nimi:  Amber Marshall
Syntynyt: 2. kesäkuuta 1988 (ikä 36) London, Ontario, Kanada
Ammatti:  näyttelijä
Näyttelijä
Aktiivisena:  2001–
Merkittävät roolit:  Amy Fleming (Sydänmailla)
Palkinnot
 Young Artist 
Aiheesta muualla
www.ambermarshall.com
IMDb 
Amber Marshall (s. 2. kesäkuuta 1988 London, Ontario) on kanadalainen näyttelijä, joka tunnetaan parhaiten televisiosarjasta Sydänmailla.
Elämäkerta

Marshall on käynyt Lester B. Pearsonin taidekoulun. Hän rakastaa hevosia: ne ovat hänen elämänsä ja hän on ratsastanut niin kauan kuin jaksaa muistaa.
Marshall asuu pienellä maatilalla lähellä Calgarya kymmenien eläintensä ja aviomiehensä Shawn Turnerin kanssa.
Filmografia

| Vuosi | Nimi | Roolinimi | Rooli |
| --- | --- | --- | --- |
| 2001 | Super Rupert | Ally | TV-ohjelma |
| 2001 | Twice in a Lifetime | Renetta Moore | Jakso: "Daddy's Girl" |
| 2002 | Doc |  | Jakso: "Karate Kid" |
| 2002 | Monk | Second Girl | Jakso: "Mr. Monk Meets Dale the Whale" |
| 2002 | The Christmas Shoes | Lily Layton | Elokuva |
| 2003 | The Elizabeth Smart Story | Elizabeth Smart | Elokuva |
| 2004 | Resident Evil: Apocalypse | Daughter | Elokuva |
| 2004 | Dark Oracle | Rebecca | Jakso: "It Happened at the Dance" |
| 2005 | The Power Strikers | Tracey Battle | TV-sarja |
| 2007– | Sydänmailla | Amy Fleming | Päärooli TV-sarjassa |
Altain aluepiirin lippu

Altain aluepiirin lippu
Altain aluepiirin lippu koostuu vasemmalla olevasta vaaleansinisestä kaistasta, jossa on tähkän pää ja punaisesta loppuosasta jonka keskellä sijaitsee aluepiirin vaakuna.
Asíni

| Asíni Ασίνη |
| --- | --- |
 Näkymä antiikin Asinesta Tolón rantalomakohteeseen.
 Kunnallisyksikön sijainti
 Asíni
 Koordinaatit: 37°32′N, 22°53′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  410102
Väkiluku (2011):  5 340
 – Kylä­yhdys­kunta:  1 295
 – Kylä:  1 055
Aikavyöhyke:  UTC+2
 – Kesäaika:  UTC+3
Postinumero:  21060
Suuntanumero(t):  27520
Rekisterikilpi:  AP
Infobox OKVirheellinen NIMI-arvo: 
Asíni (kreik. Ασίνη) on Kreikan kylä sekä samanniminen Náfplion kunnan kunnallisyksikkö (Δημοτική Ενότητα Ασίνης, Dimotikí Enótita Asínis) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 5 340 ja varsinaisen Asínin kylän väkiluku 1 055 (vuonna 2011).
Asíni on perinyt nimensä antiikin Asinen kaupungista, jonka arkeologinen kohde sijaitsee sen alueella. Homeros mainitsee Ilias-teoksessaan Asinen, jonka laivasto otti osaa Troijan sotaan. Nykyinen Asínin kylä sijaitsee pari kilometriä sisämaassa. Sen rantakylä Paralía Asínis sijaitsee Argoliinlahden rannalla. Asínin alueella sijaitsee myös muun muassa Tolón rantalomakohde. Luoteessa Asínin kunnallisyksikkö rajautuu Náfplioon, pohjoisessa Asklipieíoon, koillisessa Epídavrokseen ja kaakossa Kranídiin.
Asíni oli itsenäinen kunta vuoden 2010 loppuun saakka. Vuoden 2011 alussa kunta yhdistettiin Kallikrates-suunnitelmana tunnetun aluehallintouudistuksen myötä Náfplion kuntaan yhdessä Midéan ja Néa Tírynthan kanssa.
Kunnallisyksikön osat

Asínin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Asíni | Agía Paraskeví | 206 |
| Asíni | Asíni | 1 055 |
| Asíni | Paralía Asínis | 34 |
| Drépano | Drépano | 1 272 |
| Drépano | Kallithéa | 119 |
| Drépano | Marathéa | 20 |
| Drépano | Néa Marathéa | 24 |
| Drépano | Vivári | 314 |
| Íria | Íria | 453 |
| Íria | Kántia | 241 |
| Íria | Katsigiannaíika | 38 |
| Íria | Plateiá (saari) | 0 |
| Íria | Psilí (saari) | 0 |
| Karnezaíika | Áno Karnezaíika | 27 |
| Karnezaíika | Kanapítsa | 10 |
| Karnezaíika | Karnezaíika | 13 |
| Karnezaíika | Stavropódi | 20 |
| Toló | Ágios Antónios | 34 |
| Toló | Daskaleió (saari) | 0 |
| Toló | Koronísi (saari) | 0 |
| Toló | Toló | 1 460 |
Yhteensä: 5 340
Kuvia

| --- | --- |
Näkymä antiikin Asinesta kohti koillisen suunnassa sijaitsevia Kallithéan ja Drépanon kyliä.: Tolón rantaa itään päin. Mereen pistävällä niemellä sijaitsee antiikin Asine.
Aiheesta muualla

Δημοτική Ενότητα Ασίνης (Arkistoitu – Internet Archive). Δήμος Ναυπλιἐων. (kreikaksi)
Kuvia tai muita tiedostoja aiheesta Asíni Wikimedia Commonsissa
Bharatpur (Rajasthan)

| Bharatpur |
| --- | --- |
 Bharatpurin palatsi
 Bharatpur
 Koordinaatit: 27.22°N, 77.48°E 
Valtio:  Intia
Osavaltio:  Rajasthan
Piirikunta:  Bharatpur
Väkiluku (2011):  252 342
Infobox OKVirheellinen NIMI-arvo: 
Bharatpur on Intian Rajasthanissa sijaitseva noin 250 000 asukkaan kaupunki, joka toimii samannimisen piirikunnan hallinnollisena keskuksena. Kaupunki perustettiin vuonna 1733, jolloin se toimi Bharatpurin ruhtinaskunnan pääkaupunkina, kunnes se liitettiin Rajasthanin osavaltioon vuonna 1949. Bharatpurin läheisyydessä sijaitsee maharadža Suraj Malin perustama 1700-luvulla perustama metsänhoitoalue, joka toimi seuraavalla vuosisadalla kuninkaallisena metsästysalueena. Metsästyksen lakattua alue muutettiin Keoladeon kansallispuistoksi 1982 ja se sai paikan Unescon maailmanperintöluettelossa 1985.
Vuoden 2011 väestönlaskennan mukaan Bharatpurin väkiluku on 252 342 henkeä. Lukutaitoisten osuus väestöstä on 81 prosenttia. Yleisin uskonto on hindulaisuus, jota tunnustaa 91 prosenttia väestöstä. Toiseksi suurin on islam melkein neljän prosentin kannatuksella.
Aiheesta muualla

Kuvia tai muita tiedostoja aiheesta Bharatpur (Rajasthan) Wikimedia Commonsissa
Amber Rudd

| Amber Rudd |
| --- | --- |

Britannian työ- ja eläkeministeri
 16. marraskuuta 2018 – 7. syyskuuta 2019  
Edeltäjä:  Esther McVey
Britannian sisäministeri
 13. heinäkuuta 2016 – 30. huhtikuuta 2018  
Edeltäjä:  Theresa May
Seuraaja:  Sajid Javid
Britannian energia- ja ilmastonmuutosministeri
 11. toukokuuta 2015 – 13. heinäkuuta 2016  
Edeltäjä:  Ed Davey
Seuraaja:  Greg Clark
Henkilötiedot
Syntynyt: 1. elokuuta 1963 (ikä 61)
Arvonimi: The Right Honourable
Tiedot
Puolue:  Konservatiivipuolue (–2019)
 Nimikirjoitus
Aiheesta muualla
amberrudd.co.uk
Amber Augusta Rudd (s. 1. elokuuta 1963 Lontoo) on brittiläinen poliitikko. Hän on toiminut useana ministerinä Britannian hallituksessa. Hän oli 2016–2018 sisäministeri ja 2018–2019 työ- ja eläkeministeri. Sisäministerin paikalta hän joutui eroamaan niin sanotun Windrush-skandaalin takia, ja työ- ja eläkeministerin paikalta hän erosi menetettyään luottamuksen pääministeri Boris Johnsoniin.
Elämä

Rudd on suorittanut historian loppututkinnon Edinburghin yliopistossa. Hän on työskennellyt investointipankkiirina, pääomasijoittajana, taloustoimittajana ja rekrytointiyrittäjänä. Hänet valittiin konservatiivien ehdokkaana parlamentin alahuoneeseen vuoden 2010 vaaleissa Hastingsin ja Ryen vaalipiiristä.
Rudd oli alahuoneessa ympäristö-, elintarvike- ja maaseutuvaliokunnan jäsen, kunnes hänet nimitettiin vuonna 2012 valtiovarainministeri George Osbornen parlamenttisihteeriksi ja vuonna 2013 apulais-whipiksi. Vuosina 2014-2015 Rudd palveli aliministerinä energia- ja ilmastonmuutosministeriössä, kunnes hänet toukokuussa 2015 nimitettiin energia- ja ilmastonmuutosministeriksi. Rudd kampanjoi aktiivisesti Britannian EU-jäsenyyden puolesta ennen kesäkuun 2016 kansanäänestystä. Kun Theresa May valittiin Britannian pääministeriksi heinäkuussa 2016, Rudd sai hänen paikkansa sisäministerinä, vaikka yleensä kyseinen ministerinsalkku on ollut varattu huomattavasti kokeneemmille poliitikoille.
Rudd toimi sisäministerinä huhtikuuhun 2018, jolloin hän erosi tehtävästä siirtolaisten karkotuksiin liittyneen Windrush-skandaalin myötä. Ruddia kritisoitiin sisäministeriön aikeesta karkottaa Britanniasta siellä pitkään asuneita Karibialta tulleita siirtolaisia, jotka kuuluvat niin sanottuun Windrush-sukupolveen, joka tuotiin Britannian Karibian siirtomaista helpottamaan emämaan työvoimapulaa. Skandaalista tehty selvitys osoitti kuitenkin, että Rudd oli saanut virkamiehiltään virheellistä tietoa karkotuksista, minkä takia hän oli tahattomasti johtanut kansanedustajia harhaan.
Rudd palasi hallitukseen marraskuussa 2018, kun hänet valittiin työ- ja eläkeministeriksi. Valinta herätti jonkin verran kritiikkiä, sillä hän sai uuden ministerinsalkun vain puolisen vuotta sen jälkeen, kun hän oli joutunut eroamaan Windrush-skandaalin takia. Rudd erosi Boris Johnsonin hallituksesta ja konservatiivipuolueesta syyskuussa 2019. Hän kertoi eron syyksi Johnsonin tavan käsitellä brexitiä ja tämän ilmoituksen erottaa 21 konservatiivipuolueen jäsentä, jotka olisivat äänestäneet Johnsonin sopimuksetonta brexit-suunnitelmaa vastaan.
Rudd oli aiemmin naimisissa toimittaja A. A. Gillin kanssa. Hänellä on kaksi lasta.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (Arkistoitu – Internet Archive)
Arvid Knöppel

| Mitalit> Maa:   Ruotsi.Miesten ammunta. Olympialaiset  | Mitalit> Maa:   Ruotsi.Miesten ammunta. Olympialaiset  | Mitalit> Maa:   Ruotsi.Miesten ammunta. Olympialaiset  | Maa:   Ruotsi> Miesten ammunta. |
| --- | --- | --- | --- |
|  Kultaa | Lontoo 1908 | 100 m hirvi, kertalaukaukset |  |
Johan Arvid Konstantin Knöppel (7. maaliskuuta 1867 Tukholma, Ruotsi – 8. maaliskuuta 1925 Bad Nauheim, Saksa) oli ruotsalainen ampuja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa sadan metrin hirviammunnan kertalaukausten joukkuekilpailussa.